b'\n_START_ARTICLE_\nAdrian Quaife-Hobbs\n_START_PARAGRAPH_\nAdrian Rodney Quaife-Hobbs (s. 3. helmikuuta 1991 Pembury, Britannia) on brittil\xc3\xa4inen moottoriurheilija.\n_START_SECTION_\nUra\n_START_PARAGRAPH_\nQuaife-Hobbs aloitti uransa vuonna 2002 sijoittumalla toiseksi Formula 6 -mestaruussarjassa. Seuraavana vuonna h\xc3\xa4n siirtyi Mini Max -luokkaan, jossa jatkoi vuoteen 2004 saakka, ja voitti Bayford Meadows -tittelin. _NEWLINE_Vuonna 2005 Hobbs siirtyi T-Cars-sarjaan. Quaife-Hobbsista tuli 14-vuotiaana historian nuorin kuljettaja, joka on voittanut sarjan mestaruuden. H\xc3\xa4n voitti samana vuonna my\xc3\xb6s Autumn Trophy -luokan mestaruuden. H\xc3\xa4n jatkoi sarjassa vuonna 2006 ja voitti kolme kilpailua. Samana vuonna h\xc3\xa4n sai 15-vuotiaana British Racing Driving Clubin Rising Star -palkinnon, mik\xc3\xa4 on enn\xc3\xa4tys nuorimpana palkinnon vastaanottajana. Vuonna 2007 Hobbs siirtyi Formula BMW -sarjaan, jossa sijoittui kymmenenneksi. H\xc3\xa4n voitti samana vuonna Motor Sports Associationin British Race Elite -palkinnon historian nuorimpana kuljettajana. Hobbs kilpaili samana vuonna my\xc3\xb6s Formula Renault -sarjoissa. Vuonna 2008 Hobbs kilpaili Italian ja Eurocup Formula Renault -sarjoissa ja sijoittui niiss\xc3\xa4 sijoille 4 ja 25. H\xc3\xa4n jatkoi suraavana vuonna Formula Renault -sarjoissa ,joissa sijoittui nelj\xc3\xa4nneksi molemmissa sarjoissa. _NEWLINE_Vuonna 2010 Hobbs ajoi nelj\xc3\xa4 kilpailua Formula 3 Euroseries-sarjassa. H\xc3\xa4n kilpaili my\xc3\xb6s GP3 -sarjassa Manor-tallissa. H\xc3\xa4n saavutti kauden aikana 10 pistett\xc3\xa4 ja yhden palkintosijan. Hobbs jatkoi sarjassa kaudella 2011. H\xc3\xa4n otti voiton Valencian ensimm\xc3\xa4isess\xc3\xa4 l\xc3\xa4hd\xc3\xb6ss\xc3\xa4. H\xc3\xa4n sijoittui sarjan viidenneksi. Palkinnoksi sarjan viidennest\xc3\xa4 sijasta Quiafe-Hobbs p\xc3\xa4\xc3\xa4si ajamaan Virgin F1-autoa Abu Dhabin nuorten kuljettajien testeiss\xc3\xa4._NEWLINE_Vuonna 2012 Quaife-Hobbs ajoi Auto GP-sarjassa voittaen sarjan mestaruuden ylivoimaisesti. H\xc3\xa4n varmisti sarjan mestaruuden kauden toiseksi viimeisen\xc3\xa4 viikonloppuna Curitiban radalla. Vuonna 2013 Quaife-Hobbs ajoi GP2-sarjassa uuden MP Motorsport-tallin kuljettajana. H\xc3\xa4n saavutti Monacon sprinttikilpailusta kakkossijan. Quaife-Hobbs siirtyi kesken kauden Hilmer Motorsport -talliin korvaten budjettiongelmista k\xc3\xa4rsineen Robin Frijnsin. H\xc3\xa4n ajoi voittoon Italian sprinttikilpailussa. H\xc3\xa4n saavutti kauden aikana kolme palkintosijaa sijoittuen sarjan 13:ksi. Vuonna 2014 Quaife-Hobbs jatkoi GP2:ssa siirtyen Rapax -tallin kuljettajaksi. H\xc3\xa4n saavutti yhden kakkossijan ja 30 pistett\xc3\xa4 sijoittuen sarjan 13:ksi._NEWLINE_Vuonna 2015 Quaife-Hobbs kilpailee Blancpain Endurance Series ja British GT -sarjoissa.'